સ્પંદન ટ્રસ્ટ દ્વારા મોરબી, અમદાવાદ, ભાવનગર, ભુજ, સુરેન્દ્રનગર, જામનગર તથા રાજકોટમાં કપડા વિતરણના સફળ કાર્યક્રમ બાદ હવે ૨૫ ઓક્ટોબર ૨૦૧૫ ના દિવસે જ આઠમા શહેર ગાંધીનગરમાં પણ કપડાં વિતરણ કાર્યક્રમનું આયોજન કરવામાં આવેલું હતું. આ કાર્યક્રમનું મુખ્ય આયોજન ફિઝિયોથેરાપીસ્ટ શ્વેતા પટેલ દ્વારા કરવામાં આવ્યું હતું. આયોજન મુજબ સવારે આઠ વાગે સેક્ટર ૨૨, સત્કર્મ ટ્રસ્ટના મુખ્ય બિલ્ડીંગની પાસે જરુરીયાતમંદ પરિવારોને અંદાજે ૧૬૦ જોડી કપડાનું વિતરણ કરવામાં આવ્યું હતું. આ કાર્યક્રમ આમ જોઈએ તો માત્ર બે સદસ્યોની હાજરીથી જ સારી રીતે પૂર્ણ થયો હતો. મુખ્ય આયોજનકર્તા શ્વેતા પટેલ તથા પ્રિયંકા રામાનુજ આ બંને સદસ્યો દ્વારા સ્થળ પરની તમામ ગોઠવણ અને કપડાનું વિતરણ કરવામાં આવ્યું હતું. આ આયોજનમાં કેયુર મગરવાડીયા, તન્વી પટેલ, તરંગ શાહ, ગૌરાંગ પટેલ, ધવલ પટેલ તથા અર્વીશ રાજદીપ દ્વારા સહકાર આપવામાં આવ્યો હતો.